**ZÁPIS č. 7**

**Z RIADNEHO ZASADNUTIA SPRÁVNEJ RADY TASR**

**3. júla 2012 so začiatkom o 15.00 h**

**Prítomní členovia správnej rady:** Vladimír Masár,Boris Chovanec Ján Sand,

**Ospravedlnení:** Eliška Holásková, Peter Alakša,

**Hostia:** PhDr. Jaroslav Rezník, generálny riaditeľ TASR

**Miesto konania:** Bratislava, Lamačská cesta 3, TASR

Rokovanie v zmysle čl. 3, 5 ods. 1 a čl. 6 Rokovacieho poriadku Správnej rady zvolal a viedol predseda SR TASR Vladimír Masár . Konštatoval, že rada je uznášania schopná a navrhol program zasadnutia:

**Program:**

**1/ Informácia o prípravách nového kalalógu pracovných činností TASR**

**2/ Analýzy trhu so spravodajskými portálmi s prihliadnutím na možné porovnanie vlastných portálov TASR v rokoch 2012- 2013**

**3/ Rôzne**

**UZNESENIE č.26/2012:**

Členovia rady schválili program zasadnutia:

Za:3 Proti: 0 Zdržal sa: 0

**Uznesenie bolo prijaté.**

**1/ Informácia o prípravách nového kalalógu pracovných činností TASR**

Predseda rady Vladimír Masár požiadal generálneho riaditeľa TASR , aby informoval členov rady o prípravách nového kalalógu pracovných činností TASR.

Jaroslav Rezník informoval členov Správnej rady TASR o skutočnosti, že dňa 10.januára 2012 nadobudla účinnosť vyhláška Štatistického úradu SR č. 516/2011, ktorou sa vydáva štatistická kvalifikácia zamestnaní SK ISCO-08. V zmysle uvedenej vyhlášky TASR začala prípravu na novom katalógu pracovných činností, ktorý v pracovnej verzii obsahuje 3 tarifné triedy:

Tarifná trieda 1 – redaktorské činnosti – sedem tarifných stupňov

Tarifná trieda 2 – ostatné činnosti – sedem tarifných stupňov

Tarifná trieda 3 - robotnícke činnosti- jeden tarifný stupeň

Po serióznom spracovaní zámeru do detailného pomenovania jednotlivých pracovných činností bude katalóg prerokovaný s Odborovou organizáciou pri TASR a od 1.9. 2012 nadobudne účinnosť.

Predseda Správnej rady TASR sa poďakoval generálnemu riaditeľovi a keďže neboli otázky do diskusie predniesol návrh na uznesenie a dal o ňom hlasovať.

**UZNESENIE č. 27/2012:**

Správna rada TASR zobrala na vedomie- Informáciu GR TASR o   príprave nového kalalógu pracovných činností TASR

Za:3 Proti:0 Zdržal sa: 0

**Uznesenie bolo prijaté.**

**2/ Analýzy trhu so spravodajskými portálmi s prihliadnutím na možné porovnanie vlastných portálov TASR v rokoch 2012- 2013**

Predseda rady Vladimír Masár požiadal GR TASR, aby informoval členov o tomto bode programu.

Jaroslav Rezník informoval členov Správnej rady o analýze trhu so spravodajskými portálmi v SR. Konštatoval, že rozhodnutie TASR vstúpiť do segmentu spravodajských portálov vytvorením teraz.sk bolo správne a produktívne, pretože s rozvojom internetu sa práve tento spôsob šírenia informácií stáva čoraz príťažlivejší,ale aj dostupnejší. Mimoriadnou komparatívnou výhodou webového portálu je možnosť rýchlosti aktualizácie, ktoré sa dá urobiť takmer v okamihu, ako aj neobmedzená dostupnosť tém. Toto všetko si však uvedomujú aj iní prevádzkovatelia veľkých spravodajských portálov, ku ktorým sa v druhom štvrťroku pridal aj portál teraz.sk

Najvýznamnejší hráči na trhu spravodajských portálov v SR v súčasnosti sú:

**Aktuality.sk**

**Topky.sk**

**Aktualne.sk**

**Sme.sk**

**TV.Noviny.sk**

**Webnoviny.sk**

**Aktuality.sk**

*Dynamicky rastúci slovenský spravodajský portál s mesačnou návštevnosťou vyše 900 000*

*reálnych používateľov na mesiac je šiestym najnavštevovanejším slovenským webom. Podľa*

*oficiálneho auditu slovenského internetu realizovaného Asociáciou internetových médií*

*(AIM) spoločnosťou Mediaresearch/Gemius. Tento portál je súčasťou portálu Azet. Azet je*

*najnavštevovanejší internetový portál na Slovensku, má najväčšiu internetovú komunitu na*

*Slovensku. Na Azet príde denne viac ako 600 tisíc ľudí, viac ako 1,5 milióna ľudí mesačne.*

*Viac ako 2/3 užívateľov portálu Azet je starších ako 20 rokov. V komunite Azetu je možné*

*cielenie zobrazovania reklamy podľa veku, pohlavia a regiónu. Na titulke Aktuality.sk je*

*možné umiestniť 6 reklamných odkazov, 4 bannerové plochy (o rozmere 300x300 /*

*960x200px, ako i možnosť interaktívnych prvkov), branding stránky a PR článok. Aktuality*

*ponúkajú tiež reklamu v mobilných aplikáciách, a to v cene 25€/CPT. Teraz.sk ponúka túto*

*možnosť v cene 40€/CPT.*

**Topky.sk**

*Jeden z najnavštevovanejších slovenských spravodajských serverov vznikol v roku 2004 ako*

*spojenie serióznych denných správ s bulvárnym obsahom. Topky sú od začiatku svojej*

*existencie stabilne v Top 5 najnavštevovanejších slovenských portálov s priemernou*

*návštevnosťou 950.000 RU/mesiac. Denne tretia najnavštevovanejšia stránka na Slovensku.*

*Topky sú súčasťou skupiny Zoznam.*

*Topky ponúkajú 7 bannerových plôch a 3 sponzorské (čiže reklamné) odkazy.*

**Aktuálne.sk**

*On-linový denník na Slovensku s unikátnym obsahom, investigatívnymi témami a bohatou štruktúrou. Poskytuje spravodajské informácie z domova, zo sveta, ekonomiky, športu aj kultúry. Mimoriadne obľúbeným typom obsahu sú tiež pravidelné on-linové rozhovory a vlastný video obsah. Majoritu užívateľov tvoria muži vo veku od 25 do 45 rokov, žijúci v mestách, zamestnaní alebo podnikajúci.*

*Možné typy prezentácie na tomto portáli, podobne ako na ostatných je nasledovný: 6 reklamných odkazov a 5 bannerových plôch.*

**Sme.sk**

*Priekopník v oblasti blogov, sociálnych sietí či internetovej televízie. Svojim užívateľom poskytuje spracované online spravodajstvo a bohatú škálu sekcií i rozličných služieb. Portál využíva inovatívne reklamné formáty, kombináciu textovej a plošnej reklamy (9 reklamných odkazov), bannery, PR články, direct mail, reklamu v mobilných aplikáciách, marketplaces (prenájom subdomény). Počet reálnych užívteľov za mesiac je približne vyše 1 870 000.*

**TVNOVINY.sk**

*Spravodajský portál TV Markíza. Svojím čitateľom poskytuje rozšírené spravodajstvo TV Markíza, bulvár a iné. Portál po inzertnej stránke pozostáva z 5 bannerových plôch a z 10 reklamných odkazov. Návštevnosť tohto portálu je vyše 660 000 reálnych užívateľov. Portál TVNOVINY.sk disponuje mobilnou aplikáciou.*

**Webnoviny.sk**

*Spravodajský portál tlačovej agentúry SITA. Pre klientov ponúka 8 bannerových plôch a 16*

*reklamných odkazov. Návštevnosť tohto portálu sa pohybuje priemerne okolo 326 000 unikátnych užívateľov mesačne. Webnoviny.sk majú jedinečný spôsob distribúcie tlačových správ. Prevažná časť odvysielaných správ sa zobrazí aj na partnerských portáloch.*

*Výhodou* **www.teraz.sk** *oproti portálu Webnoviny.sk je v práve seriózne spravodajstvo. Webnoviny sú už z prevažnej časti sýtené bulvárom. Nevýhodou TERAZ.sk oproti Webnovinám je práve distribučná sieť správ na partnerské portály. Medzi doteraz spomenutými spravodajskými portálmi je práve tento portál najväčším konkurentom portálu TERAZ.sk.*

*Nevyhnutnou súčasťou vonkajšej komunikácie portálu sú mediálne partnerstvá. Vďaka nim sa dostáva meno do povedomia potenciálnych návštevníkov, ako i samotných klientov. Nemenej dôležitým faktorom, je prispôsobovať obsah vždy tak, aby bol v niečom odlišný od ostatných, prípadne flexibilne sa prispôsoboval požiadavkám trhu.*

Pri analýze návštevnosti spravodajského portálu teraz.sk je možné predpokladať, že už koncom roka 2012 sa môže dostať do prvej šestky najsledovanejších portálov. V odhadoch počet reklamných zobrazení, plôch na jednotlivých banneroch je možné predpokladať,že ku koncu roka 2012 by prijmy z reklamy na portáli teraz.sk mohli dosiahnuť úroveń cca 10.000 eur za mesiac. To si však vyžaduje veľkú spoluprácu s mediálnymi a reklamnými agentúrami a rozvinutú komunikáciu na sociálnych sieťach. Nevyhnutnou súčasťou vonkajšej komunikácie portálu sú mediálne partnerstvá. Vďaka nim sa dostáva meno portálu do povedomia potenciálnych návštevníkov, ako aj samotných klientov. Nemenej dôležitým faktorom je prispôsobovať obsah vždy tak, aby bol v niečom odlišný od ostatných a flexibilne sa prispôsoboval požiadavkám TASR.

Predseda Správnej rady TASR V.Masár sa poďakoval generálnemu riaditeľovi a otvoril rozpravu v ktorej členovia rady aktívne analyzovali spravodajské portály slovenského mediálneho trhu .

Po ukončení rozpravy predniesol predseda Správnej rady TASR návrh na uznesenie

a dal o ňom hlasovať.

**UZNESENIE č. 28/2012:**

Správna rada TASR vzala na vedomie informáciu GR TASR - Analýzu trhu so spravodajskými portálmi s prihliadnutím na možné porovnanie vlastných portálov TASR v rokoch 2012- 2013

Za:3 Proti:0 Zdržal sa: 0

**Uznesenie bolo prijaté.**

**3.Rôzne**

Členovia správnej rady sa dohodli na termíne ďalšieho zasadnutia – 16. augusta 2012 o 15,00 h.

Bratislava 3.7. 2012

Zapísal: V. Masár v. r.

predseda Správnej rady TASR